Arthur Joseph Kurup

Dato' Sri Arthur Joseph Kurup (lahir 4 Ogos 1982) merupakan seorang ahli politik Malaysia berketurunan Kadazandusun. Beliau kini berkhidmat sebagai Menteri Sumber Asli dan Kelestarian Alam pada 17 Disember 2025 dan merupakan Ahli Parlimen  sejak Penggal Parlimen Malaysia ke-14. Di peringkat parti beliau merupakan Presiden Parti Bersatu Rakyat Sabah (PBRS) salah satu parti komponen Barisan Nasional.

 Pendidikan 
Beliau memperoleh Ijazah Sarjana Muda Undang-undang dan Ijazah Sarjana Undang-undang di Bond University, Australia. 

Seterusnya beliau menamatkan pengajian Ijazah Sarjana Ekonomi Antarabangsa dan Kewangan di University of Queensland, Australia. 

 Kerjaya 
Arthur sebelum ini bekerja sebagai Pegawai Perdagangan dan Undang-undang di Pertubuhan Perdagangan Dunia (WTO) di Geneva, Switzerland sebelum pulang ke Malaysia. Beliau juga sebelum ini berkhidmat sebagai Pengarah di Lembaga Pembangunan Bandar dan Perumahan Sabah.

 PBRS (Parti Bersatu Rakyat Sabah) 
Pada 12 September 2020, PBRS bersetuju untuk menyertai dan menjadi parti komponen utama gabungan politik yang berpusat di Sabah iaitu Gabungan Rakyat Sabah (GRS). Arthur Joseph Kurup menandatangani Memorandum Persefahaman (MoU), Gabungan Rakyat Sabah pada 9 Januari 2021. Arthur Joseph Kurup menjadi wakil PBRS dalam menandatangani memorandum persefahaman GRS. Pada 10 Januari 2021, PBRS secara rasmi menjadi parti komponen utama bagi Gabungan Rakyat Sabah. Walaubagaimanapun, keahlian PBRS digugurkan dari GRS selepas melakukan tindakan pelanggaran calon Pilihan raya umum Malaysia 2022 di bahagian Parlimen Ranau dengan menggunakan logo PBRS-BN yang mengakibatkan pembatalan perjanjian diantara gabungan Barisan Nasional dan Gabungan Rakyat Sabah.

 Barisan Nasional 
Pada 22 Januari 2026, Dewan Tertinggi Barisan Nasional (BN) bersetuju melantik Datuk Seri Arthur Joseph Kurup sebagai Pengerusi Jawatankuasa Penyelaras BN Sabah yang baharu. Pelantikan tersebut bertujuan memperkukuh struktur serta penyelarasan gerak kerja parti di peringkat negeri.

Dalam keputusan yang sama, Datuk Jafry Ariffin dilantik sebagai Timbalan Pengerusi, manakala Datuk Mohd Hasnol Ayub sebagai Setiausaha Jawatankuasa Penyelaras BN Sabah. Keputusan itu dibuat dalam mesyuarat Dewan Tertinggi BN yang dipengerusikan oleh Pengerusi BN, Datuk Seri Dr Ahmad Zahid Hamidi.

 Keputusan pilihan raya
Dewan Undangan Negeri (DUN)
+TahunDUNUndianMajoritiParti2025Sook8,3074,727tengah|frameless|79x79px|Barisan Nasional (PBRS)Barisan Nasional (PBRS)

Parlimen
+TahunParlimenUndianMajoritiParti2022Pensiangan19,6235,412tengah|frameless|79x79px|Barisan Nasional (PBRS)Barisan Nasional (PBRS)201811,7832,314
TahunParlimenCalonPartiUndiLawanPartiUndiMajoriti2022Arthur Joseph Kurup19,263Sangkar Rasam14,2115,412Jekerison Kilan1,640Siti Noorhasmahwatty Osman1,512Jamani Derimin1242018Arthur Joseph Kurup11,783Raymond Ahuar9,4692,314Richard Hoe Jimmy2,839Maidin Atak @ Maidin Osman212Engah Sintan65

 Anugerah dan pengiktirafan 
  30px  : 
 50px Panglima Mahkota Wilayah (PMW) - Datuk (2021)
  30px  : 
 50px Sri Sultan Ahmad Shah Pahang (SSAP) - Dato' Sri (2025)
  30px  :
 50px Ahli Setia Darjah Kinabalu (ASDK) - (2021)
 50px Panglima Gemilang Darjah Kinabalu (PGDK) - Datuk (2023)
 Jaksa Pendamai (JP) -  (2015)

 Rujukan 

 Pautan luar 



Kategori:Kelahiran 1982
Kategori:Ahli politik Malaysia berketurunan Kadazandusun
Kategori:Orang hidup
Kategori:Anggota Parti Bersatu Rakyat Sabah
Kategori:Orang dari Sabah
Kategori:Ahli Dewan Rakyat, Parlimen Malaysia ke-14
Kategori:Roman Katolik Malaysia
Kategori:Anak ahli politik Malaysia
Kategori:Ahli Dewan Rakyat, Parlimen Malaysia ke-15